b'\n_START_ARTICLE_\n\xc3\x98rebro slott\n_START_PARAGRAPH_\n\xc3\x98rebro slott ligger p\xc3\xa5 en holme i vannbassenget som Svart\xc3\xa5n danner i sentrum av \xc3\x96rebro. Det er f\xc3\xb8rste gang nevnt i et brev i \xc3\xa5r 1364. I brevet som er skrevet av hertug Albrekt, fortelles det at borgen har blitt inntatt med v\xc3\xa5penmakt. Det er litt forskjellige meninger om n\xc3\xa5r borgen ble til. Det menes at den var nylig bygd da den ble inntatt som fortalt ovenfor. Hahr mener at den ble bygget tidligere og er Birger jarls verk._NEWLINE_Middelalderborgen bestod av en gr\xc3\xa5stensmur som dannet en rektangel p\xc3\xa5 48 x 26 meter i omkrets. I det sydvestre hj\xc3\xb8rnet, finner vi k\xc3\xa4rntornet et forsvarst\xc3\xa5rn p\xc3\xa5 12 meter i kvadrat  som rager 30 meter over bakken i 6 etasjer. Nederst er veggene 4 meter tykke, men avtar oppover i etasjene. Dette t\xc3\xa5rnet kan vi se i dag i det sydvestre hj\xc3\xb8rne av selve bygningen,  de runde t\xc3\xa5rn er langt senere tilf\xc3\xb8yelser. I det nordvestre hj\xc3\xb8rnet var det et mindre t\xc3\xa5rn, framfor muren i \xc3\xb8st l\xc3\xa5 det et portt\xc3\xa5rn.I unionstiden fra 1397 til 1523 ble borgen i perioder disponert av danske unionskonger. Den ble beleiret flere ganger, i 1434 av Engelbrekts oppr\xc3\xb8rsh\xc3\xa6r. Slottet ble overgitt og Engelbrekt satt her som slottsherre i to \xc3\xa5r._NEWLINE_Den gamle borgen ble bygget om til et renessanseslott i \xc3\xa5rene 1573 \xe2\x80\x93 1627 under Karl IX. Middelalderens ringmur og t\xc3\xa5rn ble bygget inn i det nye slottets bygninger og de runde t\xc3\xa5rnene kom til. I \xc3\xa5rene 1897 \xe2\x80\x93 1901 ble slottet restaurert og fikk sit n\xc3\xa5v\xc3\xa6rende utseende.'